stanford-oval/wikipedia huggingface dataset:
Howie Meeker

| Howie Meeker |
| --- | --- |

Henkilötiedot
Syntynyt: 4. marraskuuta 1923 Kitchener, Ontario
Kuollut: 8. marraskuuta 2020 (97 vuotta)
Kansalaisuus:   Kanada
Jääkiekkoilija
Lempinimi:  Howie
Pelipaikka:  oikea laitahyökkääjä
Maila:  oikea
Pituus:  175 cm
Paino:  75 kg
Pelaajaura
Pääsarjaura:  1946–1955
Seurat:  Toronto Maple Leafs (NHL)  Pittsburgh Hornets (AHL)
Hockey Hall of Fame
 1998 
Howard William "Howie" Meeker (4. marraskuuta 1923 Kitchener, Ontario – 8. marraskuuta 2020) oli kanadalainen jääkiekkoilija ja jääkiekkovalmentaja. Hänen pelipaikkansa oli oikea laitahyökkääjä. Hän toimi myös televisioselostajana.
Meekerin debyytti NHL:ssä viivästyi kahdella vuodella, kun hän palveli Kanadan armeijassa toisessa maailmansodassa. Kaudella 1946–1947 Meeker pelasi Torontossa 55 ottelua ja sai kauden päätteeksi parhaalle tulokkaalle annettavan Calder Memorial Trophyn. Kyseisellä kaudella Meeker teki tehot 27+18=45. Kausi oli hänen uransa paras maalien ja pisteiden merkeissä. Lisäksi hän teki viisi maalia yhdessä ottelussa Chicago Blackhawksia vastaan 8. tammikuuta 1947.
Urallaan Meeker pelasi 346 NHL-ottelua tehoin 83+102, voitti neljä Stanley Cupia vuosina 1947, 1948, 1949 sekä 1951 ja pelasi kolmesti NHL:n tähdistöottelussa. Pudotuspeleissä hän teki 42 ottelussa tehot 6+9. Meeker myös valmensi Torontoa kaudella 1956–1957, mutta Toronto jäi NHL:ssä viidenneksi eikä näin ollen päässyt pudotuspeleihin. Meeker voitti vuonna 1955 AHL:n mestaruuden valmentajana. Hän valmensi Pittsburgh Hornetseja.
Vuonna 1998 Meeker voitti Foster Hewitt -palkinnon sekä valittiin Hockey Hall of Fameen.
Howie Williams

| Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Mitalit> Maa:   Yhdysvallat.Miesten koripallo. Olympialaiset  | Maa:   Yhdysvallat> Miesten koripallo. |
| --- | --- | --- | --- |
|  Kultaa | Helsinki 1952 |  |  |
Howard Earl ”Howie” Williams (29. lokakuuta 1927 New Ross, Indiana – 25. joulukuuta 2004 Phoenix, Arizona) oli yhdysvaltalainen koripalloilija ja olympiavoittaja.
Williams pelasi Yhdysvaltain joukkueessa sen voittaessa kultaa Helsingin kesäolympialaisissa 1952. Williams pelasi kaikissa joukkueensa kahdeksassa ottelussa tehden yhteensä 26 pistettä. Williamsille tarjottiin myös mahdollisuutta pelata NBA:ta Minneapolis Lakersissa, mutta tämä kieltäytyi.
Dodge Dynasty

| Dodge Dynasty |
| --- | --- |

Valmistustiedot
Valmistusmaa:   Yhdysvallat
Valmistaja:  Chrysler Corporation
Valmistusvuodet:  1987-1993
Luokka:  Mid-size
Edeltäjä:  Dodge 600 Chrysler LeBaron GTS (Kanada)
Seuraaja:  Dodge Intrepid
Dodge Dynasty on etuvetoinen keskikokoinen sedan, joka julkaistiin vuonna 1987 mallivuodeksi 1988. Auton sisarmalli on Chrysler New Yorker, molemmat mallit rakennettiin Chryslerin C-pohjalevylle. Autoa myytiin Kanadassa nimellä Chrysler Dynasty.
Kaikki Dynastyt on valmistettu Belvideressä, Illinoisissa. Tuotannon loppuessa vuonna 1993 tehdas uudistettiin valmistamaan Dodge Neoneita.
Moottorit

3,3-litrainen V6-moottori on saatavana ainoastaan Chryslerin elektronisesti ohjatun nelivaihteisen automaattivaihteiston, A604, kanssa.
2.5 (K14)
3.0 (2972 cm3) (Mitsubishi 6G72) - 141 hv @ 5000 r/min, 232 Nm @ 2800 r/min
3.3 (3301 cm3) (EGA) - 147 hv @ 4800 r/min, 248 Nm @ 3600 r/min (1990-1993)
Mitat

Pituus: 4 880 mm
Leveys: 1 750 mm
Korkeus: 1 362 mm
Akseliväli: 2 654 mm
Ilmiöittäminen

Ilmiöittäminen on sosiaalisen median ilmiöiden luomista oman tuotteen tai aatteen menestyksen edistämiseksi. Kielitoimisto Kotus poimi sanan someilmiö vuoden 2015 uusien sanojen joukkoon. Ilmiöittämisessä pyritään hyödyntämään mm. sosiaalisen median alustojen tarjoaman toimintatilan myönteiset vaikutukset liiketoiminnalle esimerkiksi mediayhtiöissä..
Ilmiöittämisen kehitys ja käytäntö

Viestintätoimisto Milttonin luova johtaja Mikko Hakkarainen on kuvannut ilmiöittämistä niin, että jos aiemmin mainostoimiston työ asiakkaalle loppui siihen, kun projekti meni ulos, niin ilmiöittämisessä työ “vasta alkaa siitä, jolloin lähdetään seuraamaan, mittaamaan ja kehittämään”. Varhaisena esimerkkinä ilmiöittämisestä pidetään vuonna 2016 käynnistynyttä Ylen Sekasin-kampanjaa   .
Sosiaalisen median kasvu on muuttanut käsitystämme yhteiskunnallisesta toiminnasta ja luonut uusia keinoja lisätä tietoisuutta ja mobilisoida ihmisiä yhteiskunnallisten tai poliittisten kysymysten äärelle. “Ilmiöittäjä” on vakiintunut media-alan uusien tehtävänimikkeiden joukkoon.
Esimerkkejä ilmiöittämisestä

Eräs esimerkki ilmiöittämisestä Ylellä oli Hula Hula -kampanja, jossa ohjelmat, tapahtumat ja some muodostivat yhdessä kokonaisuuden. Kampanja sijoittui hopealle kansainvälisessä PromaxBDA Europe -kisassa parhaan uuden konseptin/innovaation kategoriassa.
Tv-toimijat, podcast-palvelut ja tapahtumajärjestäjät pyrkivät liikuttamaan yleisöjä sosiaalisen median kanavilta mediadestinaatioihin tekemällä yhteistyötä sosiaalisen median vaikuttajien kanssa. Esimerkkinä tästä on Daniel Aholan Ruutuun tekemä sarja tai tubettajien All Stars -ottelut.
Daniel Hjort (ooppera)

Daniel Hjort on Selim Palmgrenin kuusikuvaelmainen ooppera. Sen ruotsinkielinen libretto on kokonaisuudessaan johdettu Josef Julius Wecksellin samannimisestä näytelmästä. Juoni sijoittuu vuoden 1599 Turun linnaan ja sen ympäristöön. Teos kantaesitettiin 21. huhtikuuta 1910 Turun ruotsalaisessa teatterissa säveltäjän itsensä johdolla.
Palmgren aloitti työskentelyn Daniel Hjort -oopperan parissa Italiassa vuonna 1907 ja saattoi työnsä päätökseen Turussa 1909. Teos oli kantaesityksessään suuri menestys ja tuli myöhemmin samana vuonna (1910) esitetyksi Helsingissä. Oopperaa pidettiin aikanaan erityisen vaativana. Seitsemäntoistavuotisen esitystauon jälkeen Daniel Hjort esitettiin uudelleen vuonna 1929, tosin tällä kertaa suomeksi Suomalaisessa oopperassa.
Palmgren laati teoksestaan vuonna 1938 uudistetun version. Hän muutti uudistustyön yhteydessä dramaturgiaa, muotoa ja orkestrointia. Vuonna 1996 Finlandia Records julkaisi Daniel Hjortin tästä uudistetusta versiosta levytyksen, jolla Ulf Söderblom johtaa Turun filharmonista orkesteria.
Downey

| Downey |
| --- | --- |

 fiDowney 
 33°56′17″N, 118°07′52″W 
Kokonaispinta-ala:  32,551171 km2 ja 32,551157 km2
Väkiluku 2020:  114 355 
 www.downeyca.org 
Downey on kaupunki Los Angelesin piirikunnassa Kalifornian osavaltiossa Yhdysvalloissa.
Downey on muun muassa Apollo avaruusohjelman synnyinkaupunki, sekä Richard Carpenter ja Karen Carpenterin kotikaupunki. Kaupungissa on vanhin yhä toiminnassa oleva McDonald’s. Downey on myös laulaja ja koomikko Alfred Matthew Yankovicin synnyinkaupunki.
Aiheesta muualla

Kuvia tai muita tiedostoja aiheesta Downey Wikimedia Commonsissa
Horse Attack Sqwad

| Horse Attack Sqwad> Tiedot |
| --- | --- |
Toiminnassa:  2007–
Tyylilaji:  suomi-grime, rap
Kotipaikka:  Villilä, Tampere
Jäsenet:  Hevoskuiskaaja  V65  Sylvester Stallion  Kavio-Milton
Entiset jäsenet:  Nuori Heppa  Santeri Dahlia  Headless Horsedick
Levy-yhtiö:  Överdog (2015–)
Infobox OKNimi-testi OK: 
Horse Attack Sqwad, lyhyemmin H.A.S., on Tampereen Villilästä peräisin oleva yhtye, joka on suomi-grimeksi määrittelemänsä genren edelläkävijä ja synnyttäjä. Ryhmä on ollut aktiivinen vuodesta 2007 asti. H.A.S. on tunnettu suorasukaisesta ja nopeatempoisesta hevosaiheisesta rap-musiikistaan sekä hevosnaamareissa esiintymisestä. Yhtyeen jäsenistöön kuuluvat Hevoskuiskaaja, V65, Sylvester Stallion sekä Kavio-Milton. Entisiä jäseniä ovat Nuori Heppa, Santeri Dahlia sekä Headless Horsedick. Horse Attack Sqwadin jäsenien todellisia henkilöllisyyksiä ei ole koskaan virallisesti paljastettu, ja yhtye toimiikin anonyymisti ja käyttää aina julkisesti esiintyessään kasvot peittäviä hevosnaamareita. Yhtye itse on sanonut naamariensa olevan palvomansa "Suuren Yli-Hevosen kanavointiin valjastettua rituaaliesineistöä”.
Kaikki bändin tähän mennessä tehty tuotanto käsittelee enemmän tai vähemmän hevosia. Horse Attack Sqwad julkaisi itse omakustanteena ensimmäisen äänitteensä, Hirnuntaa, heinää ja muutama hevonperä -EP:n vuonna 2007. Se oli ensimmäinen koskaan tyylipuhdasta suomi-grimeä sisältänyt EP. Överdog julkaisi ensimmäisen Horse Attack Sqwadin pitkäsoiton, Älä koske mun hevoon -nimisen albumin toukokuussa 2015, ja se oli kautta aikojen ensimmäinen suomi-grimeksi määriteltävä pitkäsoitto. Levy nousi ilmestymisviikollaan Suomen virallisella listalla sijalle 11 ja pysyi siellä yhteensä neljä viikkoa putkeen. Horse Attack Sqwadin toinen albumi Suuren Yli-Hevosen armosta julkaistiin 2.3.2018 ja se oli ilmestymisviikollaan Suomen kuudenneksi myydyin fyysinen äänite ja virallisella albumilistalla sijalla 38.
Diskografia > Albumit

Omakustanne
Hirnuntaa, heinää ja muutama hevonperä EP (2007)
Överdog
Älä koske mun hevoon (2015)
Suuren Yli-Hevosen armosta (2018)
Heikot sortuu hevon tiellä (2021)
Mummoni muni mun tammani (2023)
Dodge Magnum

| Dodge Magnum |
| --- | --- |

Valmistustiedot
Valmistusmaa:   Kanada  Brasilia  Meksiko
Valmistaja:  Chrysler Corporation (1979-1988) DaimlerChrysler (2005-2007) Chrysler LLC (2007-2008)
Valmistusvuodet:  1978–1988 2005–2008
Korimalli:  2-ovinen coupe 5-ovinen farmari
Luokka:  Mid-size Full-size
Edeltäjä:  Dodge Charger
Seuraaja:  Dodge Journey
Dodge Magnum tuli vuonna 2004 julkisuuteen kun Magnum-nimi herätettiin uudelleen henkiin. Kyseessä on Chryslerin LX -pohjalevyyn perustuva Pohjois-Amerikan markkinoille tehty farmarimalli, joka on ensimmäinen Dodgen valmistama farmarimalli sitten Dodge Coltin vuonna 1991. Käytännössä Magnum on Chrysler 300C:n farmariversio pienin kosmeettisin muutoksin. Magnumia valmistettiin Bramptonissa, Kanadan Ontariossa koko elinikänsä: vuosimallit 2005-2008.
Chrysler 300C:n tavoin malli oli yhtiölle menestys ja se myi huomattavasti edeltäjäänsä, Dodge Intrepidiä paremmin. Magnumista tehtiin myös poliisiautoversio kilpailemaan Yhdysvaltojen poliisiautomarkkinoilla Ford Crown Victorian kanssa.
Dodge Magnumeja myytiin yhteensä 169 080 kappaletta; huippuvuonna 2005 peräti 52 487 kpl ja 2008, viimeisenä mallivuotena talousromahduksen aikaan enää 6 912 kpl.
Kehitys

SXT ja RT -malleissa oli saatavilla myös neliveto. Nelivetoisten mallien vaihteistona on Mercedes-Benzin valmistama viisivaihteinen automaattivaihteisto, jota käytettiin myös takavetoisissa RT ja SRT-8-malleissa. SE ja takavetoinen SXT oli varustettu nelivaihteisella automaatilla.
Vuonna 2006 tuli saataville suorituskykyisempi SRT-8 versio, jonka voimanlähteenä on tehokas 6,1-litrainen Hemi-moottori. Autossa on 20" vanteet, jäykempi jousitus, isommat jarrulevyt, madallukset sekä erilainen keula ja perä. SRT-8-mallin 0-100 km/h kiihtyvyys on noin 5,1 sekuntia. Varttimailin kiihdytys ottaa aikaa 13,1 sekuntia loppunopeuden ollessa 174 km/h. SRT-8 esiteltiin Los Angelesin autonäyttelyssä 2005 ja se nimettiin parhaaksi uudeksi muskeliautoksi vuonna 2006.
Mallivuodeksi 2008 Magnum sai faceliftin. Keulassa on uusi aggressiivisempi ilme ja sisustaa muokattiin. 2008 oli Magnumin viimeinen vuosimalli ja se korvattiin Dodge Journeyllä.
Moottorit

SE (2700 cm3) (EER) - 190 hv
SXT (3500 cm3) (EGJ) - 250 hv
RT (5700 cm3) (Hemi)
SRT-8 (6100 cm3) (Hemi) - 425 hv, 569 Nm
Innvikfjorden

| Innvikfjorden |
| --- | --- |
Sijainti:  Sogn ja Fjordane, Norja
Päävuono:  Nordfjord
Merialue:  Atlantin valtameri
Innvikfjorden on Nordfjord-vuonon osa Sognin ja Fjordanen läänissä Länsi-Norjassa. Se sijoittuu kokonaan Strynin kunnan alueelle.
Cryptic Writings

| Cryptic Writings Megadeth |
| --- | --- | --- |

Studioalbumin tiedot
 Äänitetty : syyskuu 1996, The Tracking Room, Nashville, Tennessee
 Julkaistu: 17. kesäkuuta 1997
 Formaatti: CD
 Tuottaja(t): Dan Huff
 Tyylilaji: hard rock heavy metal
 Kesto: 46.44
 Levy-yhtiö: Capitol
Listasijoitukset
  Billboard 200 10.
Megadethin muut julkaisut
| Hidden Treasures 1995 | Cryptic Writings 1997 | Live Trax 1997 |
Singlet albumilta Cryptic Writings
 ”Trust” Julkaistu: 8. toukokuuta 1997  ”Almost Honest” Julkaistu: syyskuu 1997  ”Use the Man” Julkaistu: 1998  ”A Secret Place” Julkaistu: 1998
Cryptic Writings on yhdysvaltalaisen thrash metal -yhtye Megadethin seitsemäs studioalbumi. Albumin tuottivat Dann Huff ja yhtyeen laulaja ja kitaristi Dave Mustaine. Cryptic Writings on viimeinen albumi, jolla vaikuttaa Megadethin niin kutsuttu “klassinen kokoonpano“, sillä rumpali Nick Menza erotettiin yhtyeestä albumin kiertueen aikana. Cryptic Writings äänitettiin The Tracking Room -äänitysstudiolla Nashvillessa, Tennesseessä ja levy-yhtiö Capitol Records julkaisi albumin 17. kesäkuuta 1997.
Cryptic Writings muokkasi Megadethin musiikkia yhä radioystävällisemmäksi, ja albumin kappalemateriaali kirjoitettiinkin yhtyeen edellisestä tuotannosta poiketen tarkoituksella paremmin radioon soveltuvaksi.
Albumi toi Megadethille sen historian ensimmäisen listaykkösen Yhdysvaltain rockradioissa kappaleella "Trust". Albumin muista singleistä kolme olivat myös top-10:ssä, mutta nekään eivät vaikuttaneet juurikaan myyntilukuihin.
Cryptic Writings julkaistiin vuonna 2004 uudelleen miksattuna ja uudelleen masteroituna.
Saavutukset > RIAA:n sertifikaatit

| RIAA:n sertifikaatti | Myöntämispäivä  |
| --- | --- |
Gold: 9. lokakuuta 1997
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 1. | Trust | Mustaine, Friedman | 5.11 |  |  |  |  |  |  |
| 2. | Almost Honest | Mustaine, Friedman | 4.02 |  |  |  |  |  |  |
| 3. | Use the Man | Mustaine, Friedman | 4.35 |  |  |  |  |  |  |
| 4. | Mastermind | Mustaine | 3.48 |  |  |  |  |  |  |
| 5. | The Disintegrators | Mustaine | 2.50 |  |  |  |  |  |  |
| 6. | I'll Get Even | Mustaine, Ellefson, Friedman, Howe | 4.23 |  |  |  |  |  |  |
| 7. | Sin | Mustaine, Menza, Ellefson | 3.06 |  |  |  |  |  |  |
| 8. | A Secret Place | Mustaine | 5.29 |  |  |  |  |  |  |
| 9. | Have Cool, Will Travel | Mustaine | 3.28 |  |  |  |  |  |  |
| 10. | She-Wolf | Mustaine | 3.36 |  |  |  |  |  |  |
| 11. | Vortex | Mustaine | 3.38 |  |  |  |  |  |  |
| 12. | FFF | Mustaine, Friedman, Menza, Ellefson | 2.38 |  |  |  |  |  |  |
|  |  |  | 46.44 |  |  |  |  |  |  |
| Vuoden 2004 uudelleenjulkaisun bonuskappaleet |
| --- | --- | --- | --- | --- | --- | --- | --- | --- | --- |
| Nro | Nimi | Sävel | Kesto |  |  |  |  |  |  |
| 13. | Trust (Spanish version - Espanjaksi laulettu kertosäe, muuten identtinen alkuperäisversion kanssa.)  | Mustaine, Friedman | 5.12 |  |  |  |  |  |  |
| 14. | Evil That's Within (Kappaleen Sin vaihtoehtoinen versio)  | Mustaine, Menza, Ellefson | 3.22 |  |  |  |  |  |  |
| 15. | Vortex (Vaihtoehtoinen versio)  | Mustaine | 3.30 |  |  |  |  |  |  |
| 16. | Bullprick (Kappaleen FFF vaihtoehtoinen versio)  | Mustaine, Friedman, Ellefson, Menza | 2.47 |  |  |  |  |  |  |
Kokoonpano

Dave Mustaine: laulu, soolo- & rytmikitarat
Marty Friedman: soolo-, rytmi- & akustiset kitarat & taustalaulu
David Ellefson: basso & taustalaulu
Nick Menza: rummut & taustalaulu
Singlet

Almost Honest (1997)
Trust (1997)
Use the Man (1998)
A Secret Place (1998)
Videot

Almost Honest (1997)
Trust (1997)
A Secret Place (1998)
Aiheesta muualla

Cryptic Writings Discogsissa. (englanniksi)
Albumi Cryptic Writings Encyclopaedia Metallum -sivustolla (englanniksi)
Daniel Helldén

| Daniel Helldén |
| --- | --- |
 Helldén vuonna 2012.
Ympäristöpuolue Vihreiden puheenjohtaja
 Yhdessä Märta Stenevin kanssa 18. marraskuuta 2023–  
Edeltäjä:  Per Bolund
Valtiopäiväedustaja
 2022–  
Henkilötiedot
Syntynyt: 27. kesäkuuta 1965 (ikä 59) Luulaja, Ruotsi
Tiedot
Puolue:  Ympäristöpuolue Vihreät
Koulutus:  Tukholman yliopisto
Daniel Helldén (s. 27. kesäkuuta 1965 Luulaja) on ruotsalainen vihreä poliitikko ja ympäristöpuolueen miespuolinen puheenjohtaja marraskuusta 2023. Hän on kotoisin Lidingöstä ja väitteli tohtoriksi Tukholman yliopistosta vuonna 2005. Vuonna 2014 hänet valittiin Tukholman liikenteestä vastaavaksi apulaispormestariksi. Virassaan hän edisti voimakkaasti pyöräilyä. Helldén valittiin kansanedustajaksi valtiopäiville vuonna 2022, ja syksyllä 2023 hän nousi ympäristöpuolueen toiseksi puheenjohtajaksi Märta Stenevin rinnalle.
Aiheesta muualla

Kuvia tai muita tiedostoja aiheesta Daniel Helldén Wikimedia Commonsissa
Daniel Helldén Ruotsin valtiopäivien verkkosivuilla (ruotsiksi)
| 0 | 1 | 2 | 3 |
| --- | --- | --- | --- |
|  | Edeltäjä: Per Bolund | Ympäristöpuolue Vihreiden miespuolinen puheenjohtaja 2023– | Seuraaja: nykyinen |
Dresdenin riippurata

Dresdenin riippurata (saks. Die Schwebebahn Dresden) on Dresdenin kaupungissa Saksassa osana julkista liikennettä käytössä oleva riippurata. Rata avattiin 6. toukokuuta 1901. Historiallisen merkittävyytensä takia se on vuonna 2007 otettu kohteeksi Historisches Wahrzeichen der Ingenieurbaukunst in Deutschland -listalle.
Howie Long

Howie Long vuonna 2000.
Howard Michael ”Howie” Long (s. 6. tammikuuta 1960 Somerville, Massachusetts, Yhdysvallat) on yhdysvaltalainen amerikkalaisen jalkapallon pelaaja ja näyttelijä. Hän pelasi ammattilaistasolla vuosina 1981–1993 ja pääsi Pro Football Hall of Fameen vuonna 2000.
Long suoritti high school -opintonsa Milford High Schoolissa Milfordissa Massachusettsissa. Hän jatkoi opintojaan ja pelaamista Villanovan yliopistossa Pennsylvaniassa.
Longin NFL-joukkueena oli Oakland Raiders. Hän oli kahdeksankertainen Pro Bowl -pelaaja vuosina 1983–1987, 1989 ja 1992–1993. Hän aloitti myöhemmin vähemmän huomattavan uran elokuvissa ja televisiossa, mutta on päässyt esiintymään joihinkin varsin tunnettuihinkin elokuviin, kuten Broken Arrow – operaatio erämaassa ja Määränpäänä Graceland.
St. Louis Rams varasi Howie Longin pojan Chris Longin vuoden 2008 NFL Draftin kakkosvarauksena. Chris Longin pelipaikka on puolustuksen linjamies, sama kuin hänen isällään.
Aiheesta muualla

Howie Long Pro Football Hall of Famessa (englanniksi)
Howie Long Internet Movie Databasessa. (englanniksi)
Iijärvi (Kuusamo)

| Iijärvi |
| --- | --- |

Valtiot:  Suomi 
Paikkakunta:  Kuusamo 
Koordinaatit:  65°49′37″N, 29°25′16″E
Vesistöalue ja valuma-alueen tietoja
Laskujoki:  Kapea 
Järvinumero:  61.341.1.002
Mittaustietoja
Pinnankorkeus:  254,2 m  
Pituus:  15  km
Rantaviiva:  110,077 km  
Pinta-ala:  20,5372 km²  
Tilavuus:  0,10461955 km³  
Keskisyvyys:  5,09 m  
Suurin syvyys:  20 m  
 fiIijärvi 
Iijärvi on Pohjois-Pohjanmaalla Kuusamossa sijaitseva järvi.
Maantietoa

Järven pinta-ala on 2 050 hehtaaria eli 20,5 km². Se on 16,9 kilometriä pitkä ja 5,6 kilometriä leveä, mutta sen sokkeloinen muoto johtuu pääasiassa kahdeksan kilometriä pitkän Joutsenniemestä. Se jakaa järven länsiosan pohjoispuoliseen lahteen, jonka perällä ovat Maaselänlahti ja Puukkolahti, ja eteläpuoliseen lahteen, jonka perällä on vastaavasti Saunalahti ja Oijuslahti. Oijuslahdesta työntyy etelään kapea, josta lasku-uoma johtaa Poussunjärveen. Eteläosassa sijaitsee järven suurin saari Kaaperinsaari, joka on 1,1 kilometriä pitkä ja 850 metriä leveä. Muita lahden saaria ovat Korkeasaari ja Kalliosaari. Pitkä niemi haaroittuu kärjessä Kiviniemeksi ja Isoniemeksi ja niiden väliin jää 3,3 kilometrinen Niemiperä, jonka leveys on 300 metriä. Järven itäosan halkaisee Penikkaniemi, jonka pohjoispuolelle jää 5,7 kilometrinen lahti, jossa Siiransalmen taakse jää leveämpi Tiironhauta, ja eteläpuolelle jää sitä lyhyempi Penikkalahti. Kiviniemeä vastapäätä sijaitsee kapea Lihasaari. Järvi on luodattu ja siitä on julkaistu syvyyskartat. Sen tilavuus on 105 miljoonaa m³ eli 0,105 km³. Järven keskisyvyys on 5,1 metriä ja suurin syvyys on 20 metriä. Syvin kohta sijaitsee Rantavaaran edustalla Korkeasaaren kaakkoispuolella. Toinen yhtä syvä syvänne sijaitsee Petäjäsaaren kaakkoispuolella Isoniemen eteläpuolella. Järven rantaviivan pituus on 110 kilometriä. Rannat ovat matalaa metsämaata, joka on paikoin hyvin soistunutta. Kapeasta itärannasta kohoaa 90 metrin korkeuteen jyrkkärinteinen Niskavaara. Myös Tiironhaudan pohjukassa kohoaa muutamia mäkiä, joiden takana nousee 200 metrin korkeuteen Iivaara.
Vesistösuhteet

Järvi kuuluu Iijoen vesistössä (vesistöaluetunnus 61) Iijoen yläosan valuma-alueella (61.3) Iijärven valuma-alueeseen (61.34), johon Iijärven lähialue (61.341) kuuluu.
Järveen laskee lännestä Oijusluoman valuma-alueen (61.342) laskujoki Oijusjoki, jonka pääjärvi on Oijusluoma, ja pohjoisesta siihen laskee Perjakkakoski, joka on Naamankajärven valuma-alueen (61.343) reitin laskujoki. Sen pääjärvi on pitkä Naamankajärvi. Järven itäpäähän siihen laskee Matalajoen valuma-alueelta (61.344) Rajajoki, joka on yläjuoksulla nimeltään Matalajoki. Kaakon suunnalta Penikkalahteen laskee leveä Penikkajoki, joka alkaa Penikkajärvestä. Se on Penikkajoen valuma-alueen (61.345) pääjärvi. Iijärven laskujoki on Kapea, jonka pohjapadolla säännöstelty koski johtaa Poussunjärveen. Se kuuluu jo Soivionjärven alueella (61.33) Poussunjärven alueeseen (61.333). Vesireitin kulku on tämän jälkeen pääpiirteittäin Soivionjärvi, Raakunjärvi, Iso-Kero, Irnijärvi, Irnijoki ja lopulta Iijoki, joka laskee Iissä Perämereen.
Digitaaliset oikeudet

Digitaaliset oikeudet on termi, jolla viitataan yksilöiden oikeuksiin liittyen digitaalisen median saavutettavuuteen, käyttöön, luomiseen ja julkaisemiseen. Termiä käytetään erityisesti kuvaamaan olemassa olevien oikeuksien, kuten yksityisyydensuojan tai sananvapauden, toteutumista uusien viestintäteknologioiden, lähinnä internetin, yhteydessä.
Ihmisoikeudet ja internet

Internetiin liittyen on tunnistettu useita ihmisoikeuksia. Näihin kuuluvat ilmaisunvapaus, tiedon suojaaminen ja yksityisyys sekä järjestäytymisvapaus. Lisäksi internetin yhteydessä on tunnistettu oikeus koulutukseen ja monikielisyyteen, kuluttajaoikeudet ja oikeus kehittymiseen. Ihmisoikeuksia on pidetty puuttuvana linkkinä internetin teknologialähtöisen ja arvolähtöisen tarkastelun välillä.
Käännös suomeksi
Innsetin kirkko

| Innsetin kirkko Innset kirke |
| --- | --- |
 Kirkko vuonna 2019.
Sijainti:  Rennebu, Norja
Kirkkokunta:  Norjan kirkko
Hiippakunta:  Nidarosin hiippakunta
Rakentamisvuosi:  2000
Suunnittelija:  Kjell Kvernaas
Materiaali:  puu
Istumapaikkoja:  240
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Innsetin kirkko (norj. Innset kirke) on Rennebun kunnassa Trøndelagin läänissä Norjassa sijaitseva puinen ristikirkko vuodelta 2000. Se rakennettiin vuonna 1995 tulipalossa tuhoutuneen edeltäjänsä mallin mukaan.
Kirkko ennen paloa.
Aiheesta muualla

Kuvia tai muita tiedostoja aiheesta Innsetin kirkko Wikimedia Commonsissa
Härkäsaari

Härkäsaari voi tarkoittaa ainakin seuraavia:
Härkäsaari, saari Hankasalmella
Härkäsaari, saari Helsingissä
Härkäsaari, saari Ilomantsissa Suomen ja Venäjän rajalla
Härkäsaari, saari Inarissa
Härkäsaari, itäisempi saari Kivijärvellä
Härkäsaari, läntisempi saari Kivijärvellä
Härkäsaari, saari Kuhmossa
Härkäsaari, saari Kuopiossa
Härkäsaari, itäisempi saari Lemillä
Härkäsaari, läntisempi saari Lemillä
Härkäsaari, saari Liperissä
Härkäsaari, saari Karjalohjalla Lohjalla
Härkäsaari, saari Sammatissa Lohjalla
Härkäsaari, saari Luumäellä
Härkäsaari, saari Mikkelissä
Härkäsaari, saari Pertunmaalla
Härkäsaari, saari Pälkäneellä
Härkäsaari, saari Pöytyällä
Härkäsaari, saari Ruokolahdella
Härkäsaari, saari Savitaipaleella
Härkäsaari, saari Savonlinnassa
Härkäsaari, saari Suonenjoella.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Härkäsaari”, voi hakea sivunnimihaulla, laajalla sivunnimihaulla tai tekstihaulla.